O 17 de setiembre de 2000, prozedén d'un vuelo de Buenos Aires con escala en Madrit, plegó chunto a lo suyo pai a El Prat. Los asperaba en a terminal Horacio Gaggioli, representán asoziau a lo despacho de Josep Maria Minguella, intermediario y gran refirme inizial pa la familia. «Yo lo unico que fazié estió clamar a Carles Rexach y pedir-le que fese una preba a aquel zagal», comentó Minguella. Pon más aterrizar, Gaggioli los levó a l'otel, chusto debán de o Camp Nou, an Messi durmió por primera vez en Barcelona. Estió zitau pa partizipar en un primer entrenamiento con l'equipo infantil a l'atro'l día, anque no podió realizar as prebas prezeptivas pa ingresar en o futbol base a causa de l'ausenzia de Rexach, responsable d'a pedrera en aquella epoca.